Painted Wolf, Cederberg en Jordan onder die groot wenners op Old Mutual Trophy-wynskou - Planet Wine
Painted Wolf, Cederberg en Jordan onder die groot wenners op Old Mutual Trophy-wynskou
A. N. Other on June 11, 2019 under News/Nuus
Die Old Mutual Trophy-wynskou se top produsent vir 2019, Painted Wolf Wines, het voorheen ‘n trofee (in 2012) en ‘n goue medalje (in 2017) gewen, maar hul sukses vanjaar het die wynbedryf behoorlik laat regop sit. Painted Wolf het die trofeë in die niskategorie vir rooi- én witwyn gewen, wat aan dié produsent ‘n onaantasbare voorsprong gegee het in die wedloop vir top produsent-status. David Nieuwoudt van Cederberg het tweede geëindig gevolg deur Gary Jordan van Jordan Wine Estate (albei meermalige trofeewenners in die verlede).
Die top rooiwyn van die skou was die Kruger Family Reserve Cabernet Sauvignon 2017 van Stellenview Premium Wines, ‘n nuwe wenner by die Old Mutual Trofee-wynskou. Die 2019-wenner van die Nestlé Pure Life-trofee vir die skou se beste sauvignon blanc was Cederberg vir sy 2018- Ghost Corner Sauvignon Blanc. Overhex Wines se Survivor Pinotage Reserve 2017 het die Pinotage-trofee ingepalm, ‘n eerste vir dié produsent.
Voor: Cobus van Zyl – Neethlingshof; Izele van Blerk – KWV; Maryke Botha – Eikendal
Agter: JD Pretorius – Warwick; Jacques Cilliers – Zandvliet; Marthinus Rademeyer – Bonnievale; Annalie van Dyk – Hidden Valley; Johnnie Calitz – Glen Carlou; Leon Coetzee – Boplaas; Warren Ellis – Neil Ellis; Kobie Viljoen – Villion; Werner Schrenk – Peter Falke; Jacques Erasmus – Spier
Die vonkelwynkategorie het vanjaar twee trofeewenners opgelewer, die 2014- JC Le Roux Scintilla Méthode Cap Classique Vintage Reserve as die beste vonkelwyn en die Desiderius Pongrácz Méthode Cap Classique 2011 as die beste in die museumklas.
Nog ’n nuwe deelnemer, Wildeberg, het die semillon-trofee gewen met die 2018- Wildeberg White, en die KWV het die beste museumklas-semillontrofee gewen met sy The Mentors Semillon 2012.
Ander hoogtepunte sluit die terugkeer – na twee jaar – in van die De Krans Tritonia na die wennerspodium. Dit is ‘n Portugese-styl versnit deur hierdie meermalige trofeewenner en portprodusent van Calitzdorp. Die verskyning van een van die land se legendariese wyne uit toeka se tyd – die KWV Ruby Port 1949 (as die museumklas-porttrofeewenner) – was geen verrassing nie, alhoewel die wyn se jeugdige intensiteit en onteenseglike kwaliteit as herinnering vir die beoordelaars gedien het dat die ou garde wêreldklas produsente van gefortifiseerde wyne was.
Uit die 956 wyne van 206 produsente wat beoordeel is, het 32 goue medaljes ontvang, terwyl 24 trofeë oorhandig is.
Old Mutual-trofee vir suksesvolste algehele produsent
Harold Eedes-trofee vir beste chenin blanc, Old Mutual-Internasionale beoordelaars se trofee en Old Mutual-trofee vir beste algehele witwyn
American Express-trofee vir beste cabernet sauvignon en Old Mutual-trofee vir beste algehele rooiwyn
Old Mutual-trofee vir ontdekking van die Skou/beste waarde-gouemedaljewenner
Grand Roche-trofee vir beste wit versnit
Old Mutual-trofee vir beste vonkelwyn
Riedel-trofee vir beste Bordeaux-styl rooi versnit
Leopard’s Leap Culinaria Collection Grand Vin 2017
Miele-trofee vir beste chardonnay
Tony Mossop-trofee vir beste Kaapse portwyn
Makro-trofee vir beste shiraz
Nestlé Pure Life-trofee vir beste sauvignon blanc
Old Mutual-trofee vir beste dessertwyn (ongefortifiseerd)
Trofee vir beste pinotage
Trofee vir beste rooi versnit
Trofee vir beste nis-witdruifsoort
Trofee vir beste nis-rooidruifsoort
Trofee vir beste semillon
Trofee vir beste museumklas-gefortifiseerde wyn
Trofee vir beste museumklas-vonkelwyn
Trofee vir beste museumklas-sauvignon blanc
D’Aria The Songbird Sauvignon Blanc 2014
Trofee vir beste museumklas-semillon
Boplaas Cape Vintage Reserve Port 2009 (Museumklas)
KWV The Mentors Semillon 2015 Darling (Museumklas)
Peter Falke Méthode Cap Classique 2013 (Boetiekklas)